b'\n_START_ARTICLE_\nKDE 2\n_START_SECTION_\nKDE 2.0\n_START_PARAGRAPH_\nPredstavljen je bil spletni brskalnik, upravitelj in pregledovalnik datotek Konqueror. Za prikaz spletnih strani je uporabil lastno tehnologijo KHTML._NEWLINE_KDE 2 je iz\xc5\xa1el skupaj z zametki zbirke pisarni\xc5\xa1kih programov KOffice sestavljenih iz programov za preglednice (KSpread), vektorsko risanje (KIllustrator, pozneje preimenovan v Karbon14), urejevalnikom besedil (KWord), programom za delo s preglednicami (KPresenter) ter programom za diagrame in grafe (KChart). Privzeti datote\xc4\x8dni formati so temeljili na zapisu XML.\n_START_SECTION_\nKDE 2.1\n_START_PARAGRAPH_\nIzdaja KDE 2.1 je grafi\xc4\x8dno okolje obogatila s predvajalnikom ve\xc4\x8dpredstavnostnih datotek Noatun, ki je v zasnovi modularen. KDE 2.1 je bil razvit v lastnem razvijalskem okolju KDevelop.\n_START_SECTION_\nKDE 2.2\n_START_PARAGRAPH_\nIzdaja KDE 2.2 je prinesla za ve\xc4\x8d kot 50% kraj\xc5\xa1i zagonski \xc4\x8das aplikacij na platformah GNU/Linux in \xc5\xa1tevilne izbolj\xc5\xa1ave brskalnika Konqueror. Odjemalec e-po\xc5\xa1te KMail je dobil podporo protokolu IMAP (vklju\xc4\x8dno s \xc5\xa1ifriranjem SSL in TLS), medtem ko je KOrganizer kot privzeti datote\xc4\x8dni format sprejel iCalendar. Druge izbolj\xc5\xa1ave vklju\xc4\x8dujejo nov na\xc4\x8din upravljanja tiskalnikov in \xc4\x8darovnika za personalizacijo.'